paragraph_text: Od osnutka do danas, manifestacija „Sve se čaje okupiše” revitalizirala je i sačuvala od nestajanja lik i ulogu čaje u svatovskim običajima, tradicijsko odijevanje i opremanje, čajin pozdravni govor na slavonskom dijalektu, te druge slavonske, svatovske običaje, tako da danas u Slavoniji gotovo da nema svatova bez čaje–čuvara i prenositelja tradicijskih, slavonskih, svatovskih običaja.